Diari Oficial de la Generalitat Valenciana


Sumari del DOGV 8058, del 08-06-2017 (2017/4046)

RESOLUCIÓ de 4 de maig de 2017, del director general d'Assistència Sanitària, per la qual es deleguen competències en matèria sancionadora.
-------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4046


Data del document
:   04-05-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 4 de maig de 2017, del director general d'Assistència Sanitària, per la qual es deleguen competències en matèria sancionadora. [2017/4046]  
La Llei 10/2014, de 29 de desembre, de la Generalitat, de salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria imposar sancions per la comissió d'infraccions lleus i greus.  
  
El Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública determina en els articles 8 i 9 les competències de la Direcció General d'Assistència Sanitària.  
Per Resolució de 19 de gener de 2015, de la directora general de Salut Pública, es va delegar en els directors territorials de la Conselleria la competència per a imposar sancions per la comissió d'infraccions lleus, previstes en l'esmentat apartat tercer de l'article 99 de la Llei 10/2014, de 29 de desembre, de la Generalitat, de salut de la Comunitat Valenciana.  
Per Resolució de 14 d'abril de 2015, del director general de Farmàcia i Productes Sanitaris, es va delegar en els directors territorials de la Conselleria la competència per a imposar sancions per la comissió d'infraccions lleus, comeses en el seu àmbit territorial.  
Igualment, per Resolució de 19 d'octubre de 2015, de la directora general de Salut Pública, es va delegar en els directors territorials de la Conselleria la competència per a imposar sancions per la comissió d'infraccions greus, previstes en l'esmentat apartat tercer de l'article 99 de la Llei 10/2014, de 29 de desembre, de la Generalitat, de salut de la Comunitat Valenciana.  
Amb la finalitat de realitzar i agilitzar la tramitació d'aquest tipus d'expedients alhora que s'unifiquen criteris d'actuació entre els serveis centrals i les direccions territorials de la Conselleria, és procedent realitzar l'oportuna delegació de competències, a l'empara del que preveu l'article 9 de la Llei 40/2015, d'1 d'octubre, de règim jurídic del sector públic i l'article 63 de la Llei 5/1983, de 30 de desembre, del Consell.  
  
En virtut d'això, resolc:  
  
Primer  
Es delega en els directors i les directores territorials de la Conselleria de Sanitat Universal i Salut Pública la competència per a imposar sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de salut de la Comunitat Valenciana.  
  
Segon  
En les resolucions i actes que s'adopten en virtut del que preveu aquesta resolució es farà constar expressament que es dicten fent ús de les facultats delegades i es consideraran a tots els efectes dictades per l'òrgan delegatori.  
  
Tercer  
Les delegacions d'atribucions i funcions aprovades per mitjà d'aquesta resolució s'entenen sense perjudici de les facultats de l'òrgan delegatori per a avocar el coneixement i la resolució de tots els assumptes que crega oportuns, i poden així mateix revocar la delegació en qualsevol moment, de conformitat amb el que estableix l'article 10 de la Llei 40/2015, d'1 d'octubre, de règim jurídic del sector públic i l'article 63 de la Llei 5/1983, de 30 de desembre, del Consell.  
  
Quart  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
València, 4 de maig de 2017.- El director general d'Assistència Sanitària: Rafael Sotoca Covaleda.